**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA¸**

**OPĆINA SVETI IVAN ŽABNO**

**DJEČJI VRTIĆ ŽABAC SVETI IVAN ŽABNO**

**O B R A Z L O Ž E NJ E**

**GODIŠNJEG IZVJEŠTAJA O IZVRŠENJU FINANCIJSKOG PLANA DJEČJEG VRTIĆA ŽABAC SVETI IVAN ŽABNO ZA RAZDOBLJE OD 01. SIJEČNJA DO 31. PROSINCA 2023. GODINE**

**Sveti Ivan Žabno, ožujak 2024. godine**

**SADRŽAJ:**

[**I. ZAKONSKA OSNOVA** 1](#_Toc160778999)

[**II. OPĆI DIO** 2](#_Toc160779000)

[**III. POSEBNI DIO** 4](#_Toc160779001)

[**IV. POKAZATELJI USPJEŠNOSTI** 7](#_Toc160779002)

[**V. POSEBNI IZVJEŠTAJI** 10](#_Toc160779003)

#

# **I. ZAKONSKA OSNOVA**

Temeljem odredbi članka 86. Zakona o Proračunu („Narodne novine“ broj 144/21), ravnateljica podnosi Upravnom vijeću Dječjeg vrtića Žabac Sveti Ivan Žabno na donošenje Godišnji izvještaj o izvršenju financijskog plana Dječjeg vrtića Žabac Sveti Ivan Žabno za razdoblje od 01. siječnja 2023. godine do 31. prosinca 2023. godine do 31. ožujka tekuće godine.

 Godišnji izvještaj o izvršenju Financijskog plana Dječjeg vrtića Žabac Sveti Ivan Žabno za razdoblje od 01. siječnja do 31. prosinca 2023. godinu izrađen je sukladno Pravilniku o polugodišnjem i godišnjem izvještaju o izvršenju proračuna („Narodne novine“ broj 85/23.). Godišnji izvještaj o izvršenju financijskog plana sukladno Pravilniku sadrži:

1. Opći dio financijskog plana koji sadrži:
* A. Račun prihoda i rashoda
1. Račun prihoda i rashoda iskazuje se u sljedećim tablicama:
* Prihodi i rashodi prema ekonomskoj klasifikaciji,
* Prihodi i rashodi prema izvorima financiranja,
* Rashodi prema funkcijskoj klasifikaciji.
1. Posebni dio financijskog plana iskazuje se u sljedećim tablicama:
* Izvršenje po programskoj klasifikaciji.
1. Obrazloženje polugodišnjeg izvještaja sadrži:
* Obrazloženje općeg dijela izvještaja o izvršenju financijskog plana,
* Obrazloženje posebnog dijela izvještaja o izvršenju financijskog plana,
* Obrazloženje posebnih izvještaja o izvršenju financijskog plana.

# **II. OPĆI DIO**

Sažetak A. Računa prihoda i rashoda

Sažetak A. Računa prihoda i rashoda daje prikaz ukupnih prihoda i primitaka, te rashoda i izdataka na razini ekonomske klasifikacije, kao i višak/manjak prihoda, gdje je u razdoblju od 01. siječnja do 31. prosinca 2023. godine, ostvaren višak prihoda u iznosu od 15.066,59 €.

**Prihodi poslovanja** ostvareni su u iznosu od 217.137,77 €.

**Pomoći iz inozemstva i od subjekata unutar općeg proračuna,** odnosno pomoći proračunskim korisnicima iz proračuna koji im nije nadležan, ostvarene su u iznosu od 547,20 €. Iznos je ostvaren uplatama Ministarstva znanosti i obrazovanja namijenjenim za sufinanciranje obveznog programa predškole za djecu predškolske dobi.

**Prihodi od upravnih i administrativnih pristojbi, pristojbi po posebnim propisima i naknadama** ostvareni su u iznosu od 69.787,77 €. Prihodi su u odnosu na prošlo izvještajno razdoblje povećani za 339,04€ iz razloga bolje naplate potraživanja kao i popunjenosti kapaciteta od 100%. Temeljem Odluke općinskog načelnika Općine Sveti Ivan Žabno, Odluka o oslobađanju roditelja/skrbnika/korisnika usluga od obveze plaćanja cijene usluge Dječjeg vrtića Žabac Sveti Ivan Žabno za mjesec svibanj 2023. godine (KLASA: 402-01/23-03/03, URBROJ: 2137-19-01/1-23-5), roditelji/ skrbnici/ korisnici usluga u dječjeg vrtića bili su oslobođeni plaćanja cijene usluge za mjesec svibanj 2023. godine, jer je Općini Sveti Ivan Žabno dodijeljena financijska potpora za održavanje i razvoj predškolske djelatnosti u 2023. godini od strane središnjeg državnog ureda za demografiju i mlade.

**Prihodi od prodaje proizvoda i robe te pruženih usluga, prihodi od donacija i povrati po protestiranim jamstvima -** tekuće donacije, financijskim planom za 2023. godinu donacije nisu planirane. No ostvarili smo donaciju u iznosu od 11,13 € sudjelovanjem u projektu „Skupljajmo zajedno stare baterije“.

**Prihodi iz nadležnog proračuna i od HZZO-a temeljem ugovornih obveza** ostvareni su u iznosu od 146.791,67 € što je 97,72% u odnosu na plan.

**Rashodi poslovanja** ostvareni su u iznosu od 207.453,63 € ili 95,90% plana.

**Rashodi za zaposlene** ostvareni su za razdoblje od 01. siječnja do 31. prosinca 2023. godine u iznosu od 152.379,94 €, a od istog razdoblja prošle godine u većem iznosu za 19.322,54 €. Rashodi za zaposlene obuhvaćaju bruto plaće koje su ostvarene u iznosu od 118.939,95 €, doprinose na plaću 19.626,01 € i ostale rashode za zaposlene u iznosu od 13.813,98 € koji obuhvaćaju isplatu prigodnih nagrada djelatnicima (božićnica, uskrsnica i naknada za godišnji odmor) u iznosu od 5.869,34 €, te isplata nagrada za radne rezultate djelatnicima (dodatak uz mjesečnu plaću) u iznosu od 7.944,64 € koja se isplaćivala do rujna 2023. nakon čega slijedi povećanje plaće zaposlenih te se Odluka o isplati osporava.

**Materijalni rashodi** ostvareni su za razdoblje od 01. siječnja do 31. prosinca 2023. godine u iznosu od 55.052,11 €, a od istog razdoblja prošle godine u većem iznosu za 5.378,00 €. U strukturi materijalnih rashoda najveći je udio rashoda za materijal i energiju za koje je ostvareno 36.499,42 €. U tu skupinu rashoda spadaju namirnice za osiguravanje dnevnih obroka djece, materija i sredstva za čišćenje i održavanje, uredski materijal, usluge opskrbe plina i električne energije, te službena, radna i zaštitna odjeća. U materijalne rashode ubrajamo i naknade troškova zaposlenima koji su ostvareni u iznosu od 6.070,37 €, rashode za usluge koji su ostvareni u iznosu od 9.404,80 € u tu skupinu spadaju komunalne, računalne, zdravstvene i veterinarske, intelektualne i osobne usluge, usluge telefona, pošte i prijevoza te usluge tekućeg i investicijskog održavanja. Ostali nespomenuti rashodi poslovanja ostvareni su u iznosu od 3.077,52 €.

**Financijski rashodi** izvršeni su u iznosu od 21,58 €.

**Rashodi za nabavu nefinancijske imovine**, odnosno rashodi za nabavu proizvedene dugotrajne imovine u ovom razdoblju nisu izvršeni.

U Tablici 2. prikazani su **prihodi i rashodi prema izvorima financiranja** izvršeni u razdoblju od 01. siječnja 2023. do 31. prosinca 2023. godine.

Za izvršenje rashoda planirani su izvori financiranja koje čine prihodi iz kojih se podmiruju rashodi određene vrste i namjene.

Sveukupni **prihodi** izvršeni su u ukupnom iznosu od 217.137,77 € što je 102,94% u odnosu na plan i to kako slijedi:

* Opći prihodi i primici u iznosu od 146.791,67 € što je 97,72% u odnosu na plan,
* Prihodi za posebne namjene u iznosu od 69.787,77 € ili 116,52% plana,
* Pomoći u iznosu 547,20 € ili 66,67% plana.
* Donacije u iznosu od 11,13 € ili 100,00% u odnosu na plan.

Sveukupni **rashodi** izvršeni su u ukupnom iznosu od 207.453,63 € što je 95,90% u odnosu na plan i to kako slijedi:

* Opći prihodi i primici izvršeni su u iznosu od 147.012,64 € što je 97,87% od planiranog,
* Prihodi za posebne namjene u iznosu od 59.882,66 € ili 91,74% plana,
* Pomoći su izvršene u iznosu od 547,20 € ili 66,67% plana.
* Donacije su izvršene u iznosu od 11,13 € ili 100,00% u odnosu na plan.

U Tablici 3. prikazani su **rashodi prema funkcijskoj klasifikaciji** izvršeni u razdoblju od 01. siječnja 2023. do 31. prosinca 2023. godine.

U navedenoj tablici Funkcijska klasifikacija 091 Predškolsko i osnovno obrazovanje ostvareno je u iznosu od 207.453,63 €, što je 95,90 % plana.

# **III. POSEBNI DIO**

U posebnom dijelu Polugodišnjeg izvješća o izvršenju financijskog plana razdoblje od 01. siječnja do 31. prosinca 2023. godine prikazano je izvršenje rashoda i izdataka prema programskoj klasifikaciji.

U Tablici 1. Rashodi i izdaci prema programskoj klasifikaciji izvršeni su u ukupnom iznosu od 207.453,63 €.

Slijedi obrazloženje programa s ciljevima koji su ostvareni provedbom programa i pokazatelji uspješnosti realizacije tih ciljeva.

**Program: Predškolski odgoj**

Dječji vrtić Žabac Sveti Ivan Žabno ostvaruje programe odgoja i obrazovanja, zdravstvene zaštite, prehrane, socijalne skrbi rane i predškolske dobi prilagođene njihovim razvojnim potrebama, mogućnostima i sposobnostima te program stručnog usavršavanja odgojitelja. Programi koji se ostvaruju u vrtiću su:

* Redovni cjelodnevni 10-satni odgojno-obrazovni program - namijenjen je djeci od navršene tri godine života do polaska u osnovnu školu. Program u bitnom podupire humanistički pristup odgoju i obrazovanju djece, temeljen na prihvaćanju suvremenih spoznaja o zakonitostima razvoja i odgoja djece. Cilj redovitog vrtićkog programa je osiguravanje cjelovitog razvoja djeteta u skladu s individualnim potrebama i mogućnostima. Zadaće programa proizlaze iz suvremenog shvaćanja djeteta te su usmjerene na poticanje i razvoj djetetovih aktualnih i potencijalnih mogućnosti, na njegov cjelovit razvoj, odgoj, učenje i osnaživanje osam temeljnih kompetencija cjeloživotnog učenja i to: komunikacije na materinskom jeziku, komunikacije na stranim jezicima, matematičke kompetencije i osnovne kompetencije u prirodoslovlju, digitalne kompetencije, kompetencije razvoja vlastite strategije učenja, socijalne i građanske kompetencije, kompetencije inicijativnosti i poduzetnosti i kompetencije kulturne osviještenosti i izražavanja. Program temeljimo na Zakonu o predškolskom odgoju i obrazovanju, Državnom pedagoškom standardu predškolskog odgoja i naobrazbe te ostalim značajnim dokumentima predškolskog odgoja u Republici Hrvatskoj.
* Program predškole - organiziran je za djecu u godini prije polaska u osnovnu školu. Programom predškole djeci pružamo podršku u razvoju kompetencija za lakši prijelaz u školu. Cilj predškolskog odgoja je zadovoljavanje djetetovih aktualnih razvojnih potreba i poticanje svih aspekata djetetova razvoja, jačanje pozitivne i realne slike o sebi, omogućavanje stjecanja iskustva o međusobnim različitostima, te upućivanje na osnovne moralne vrednote kulture i tradicije naše sredine. Njihovi će roditelji kroz ostvarenje programa dobiti odgovore na pitanja koja si često postavljaju: koje su vještine potrebne djetetu kako bi imao dobar početak u školi, što očekivati od predškolaca, koje aktivnosti im pomažu u rastu i razvoju, kako poticati entuzijazam prema školi, kako olakšati prilagodbu na školu i kako pružiti sve što je potrebno djetetu.

Zadaće u odgojnom i obrazovnom procesu razvoja djece rane i predškolske dobi temelje se na unapređivanju i osuvremenjivanju prakse odgoja i obrazovanja. Stvaranje kvalitetnih uvjeta za život i kontinuirano učenje djece i odraslih (djelatnika vrtića i roditelja), rad na njezi te skrbi za tjelesni rast i razvoj svakog djeteta u okruženju koje je sigurno i poticajno. Prioritet vrtića je kvalitetan odgoj i obrazovanje djece rane i predškolske dobi koji se ostvaruje kroz stalno usavršavanje odgojitelja, poticanje djece na izražavanje kreativnosti, razvijanje socijalne kompetencije djece i suradnički odnos s roditeljima i širom zajednicom.

Cilj nam je pružanje kvalitetnog odgoja i obrazovanja djeci rane i predškolske dobi s područja Općine Sveti Ivan Žabno. U svom djelovanju težimo stalnom otkrivanju mogućnosti za napredak i unapređivanje odgojno-obrazovnog rada. Jedan od glavnih pokazatelja uspješnosti je popunjenosti kapaciteta vrtića upisanom djecom, kapacitet nam je popunjen 100%. Trenutni broj upisane djece u vrtiću iznosi 63.

**Aktivnost A100001 Odgojno, administrativno i tehničko osoblje** ostvareno je u iznosu od 164.317,70 € ili 98,06 % financijskog plana, od čega je za podmirenje plaće zaposlenika Dječjeg vrtića potrošeno 118.939,95 €, ostali rashodi za zaposlene (uskrsnica, božićnica, regres) u iznosu od 5.869,34 €, te isplata nagrada za radne rezultate djelatnicima (dodatak uz mjesečnu plaću) u iznosu od 7.944,64 €, doprinosi na plaće iznose 19.626,01 €. Za naknade troškova zaposlenima realizirano je 6.070,37 €, iznos se odnosi na troškove prijevoza na posao i s posla, te stručno usavršavanje zaposlenika koje je izuzetno važno za kvalitetan i profesionalan rast i razvoj odgajatelja i stručnih suradnika u cilju zadržavanja postojećeg broja stručnih zaposlenika u skladu s državnim pedagoškim standardom koji će svojim radom omogućiti provođenja redovnih djelatnosti ustanove. Stručno usavršavanje odgojnih djelatnika čini osnovu razvoja vrtića. Stručnim usavršavanjem naših djelatnika nastojimo utjecati na kvalitetu svih segmenata odgojno obrazovnog rada. Svakim danom praksa se mijenja i otkrivaju se nove spoznaje i znanja, zato je važno novo razumijevanje i potreba za novim znanjem i vještinama te da odgojitelji budu spremni za trajni, cjeloživotni proces prilagođavanja, mijenjanja i poboljšanja vlastitog rada. Stručno usavršavanje u ustanovi ostvaruje se u interakciji sa stručnim timom, a izvan ustanove odvija se u organizaciji Ministarstva znanosti, obrazovanja i sporta, Agencije za odgoj i obrazovanje, raznih udruga koje se bave odgojem i obrazovanjem. Sastoji se od seminara, radionica predavanja stručnjaka, zajednica učenja i sl. Odabir tema vrši se sukladno potrebama prakse i odgojno-obrazovnog rada, vodeći se osobnim interesom pojedinog odgojno-obrazovnog djelatnika. Cilj je omogućiti svim djelatnicima uvid u odgojno-obrazovnu praksu drugih kvalitetnih vrtića te ih poticati na razmjenu primjera dobre prakse te umrežavanje sa stručnjacima. U razdoblju od 01. siječnja 2023. do 31. prosinca 2023 godine odgajatelji, ravnateljica, te stručni suradnici (pedagogica i zdravstvena voditeljica) sudjelovali su na radionici Odgoj srcem čiji je cilj pružiti odgojiteljima uvid kako se maknuti od klasičnog modela discipliniranja djece te se kroz razumijevanje razvoja dječjeg mozga, samoregulacije i produbljivanja povezati s djecom, mogu suočiti s različitim izazovima discipline na sasvim novi način. Također ravnateljica je sudjelovala na 15. međunarodnom stručnom skupu kineziologa, pedagoških i sportskih djelatnika u organizaciji Međunarodne mreže Sportmeet i Udruge kineziologa iz Križevaca, na temu Mentalno zdravlje djece i mladih. Rashodi za materijal i energiju, odnosno rashodi za opskrbu električnom energijom izvršeni su u iznosu od 3.291,80 €. Usluge tekućeg i investicijskog održavanja izvršeni su u iznosu od 2.575,59 €. Iznos je realiziran na redovito polugodišnje i godišnje održavanje sustava vatrodojave, videonadzora i protu provale, ispitivanje zaštite od munje, tipkala, sigurnosne rasvjete. Ove smo godine imali dodatni trošak nabave i montaže panik brave za odgojnu skupinu Bubamare, te nabavu novog IP komunikatora VBIP-G sustava vatrodojave.

**Aktivnost A100002 Materijalni i financijski rashodi** ostvareni su u iznosu od 43.135,93 € ili 88,49 % financijskog plana. Rashodi za materijal i energiju ostvareni su iznosom od 33.207,62 €, a odnose se na uredski materijal u iznosu od 2.152,31 €, literaturu u iznosu od 263,93 €, materijal i sredstva za čišćenje i održavanje u iznosu od 4.145,98 €, namirnice – na koje je najviše sredstava potrošeno zato što se u vrtiću u okviru 10-satnog programa organizira prehrana djece kroz 5 obroka dnevno u iznosu od 21.904,77 €, opskrba plinom u iznosu od 4,434,24 2€. Rashodi za usluge izvršeni su u iznosu od 6.829,21 €, a odnose se na usluge telefona u iznosu od 897,28 €, poštarina u iznosu od 104,70 €, opskrba vodom u iznosu od 760,32 €, iznošenje i odvoz smeća u iznosu od 195,22 €, deratizacija i dezinsekcija u iznosu od 152,15 €, obvezni i zdravstveni pregled zaposlenika izvršen je u iznosu od 309,10 €, računalne usluge izvršene su s iznosom od 3440,42 € a odnose se na održavanje i korištenje poslužitelja čije programe koristimo u poslovanju, te ostale nespomenute usluge u iznosu od 970,02 €, a odnose se na održavanje poslova zaštite na radu. Ostali nespomenuti rashodi poslovanja ostvareni su sa 3.077,52 €, a odnose se na trošak reprezentacije u iznosu od 431,00 € čiji je iznos ostvaren za organizaciju drugog rođendana dječjeg vrtića, te za nabavu forex ploča i majica s logom vrtića koje su namijenjene za natjecanja u kojima sudjelujemo. Ostali nespomenute rashodi poslovanja ostvareni su sa ukupnim iznosom od 2.646,52 €, a iznos se odnosi na mikrobiološku i kemijsku analizu namirnica i vode, nabavu kripto uređaja i slično. Ostali financijski rashodi ostvareni su s 21,58 € i odnose se na bankarske usluge i usluge platnog prometa, odnosno posredovanje bankarskih i FINA institucija u platnom prometu. Za iznos ostvarenih prihoda od Ministarstva znanosti i obrazovanja u iznosu od 547,20 € izvršeni su rashodi u istom iznosu, s obzirom da se dodijeljena sredstva pravdaju putem periodičnih izvještaja. Sredstva su namijenjena nabavi materijala za izvođenje predškole. Financijskim planom za 2023. godinu donacije nisu planirane. No ostvarili smo ih u iznosu od 11,13€ sudjelovanjem u projektu „Skupljajmo zajedno stare baterije“. Projekt je pokrenut od strane križevačke tvrtke FRIŠ d.o.o., a osmišljen je kao suradnja tvrtke FRIŠ d.o.o. i maskote FRIško (složenica od FRI - Friš i ško - škole) sa odgojno-obrazovnim ustanovama (vrtićima, osnovnim i srednjim školama), te smo tim sredstvima nabavili drvene bojice.

**Aktivnost A100003 Opremanje predškolske ustanove** u razdoblju od 01. siječnja 2023. do 31. prosinca 2023. godine nije izvršeno.

# **IV. POKAZATELJI USPJEŠNOSTI**

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost (ostvareno u 01-12 2022.)** | **Izvor podataka** | **OSTVARENA VRIJEDNOST****(01 -12 2023.)** |
| Broj zaposlenih djelatnika  | Broj djelatnika koji su zaposleni u dječjem vrtiću. | Broj djelatnika | 13 | Dječji vrtić | 12 |
| Broj djece u redovnom 10-satnom programu  | Popunjenost kapaciteta vrtića. | Broj djece  | 60 | Dječji vrtić | 63 |
| Potpuna usklađenost s Državnim pedagoškim standardom u pogledu odnosa broja odgajatelja i broja djece | Broj djece u skupini u odnosu na broj odgajatelja mora biti usklađen s Državnim pedagoškim standardom, kako bi se osigurala minimalna kvaliteta provođenja predškolskog odgoja. | Broj djece u skupinama u odnosu na broj odgajatelja |  20/220/220/2 | Dječji vrtić | 21/221/221/2 |
| Povećanja broja gostovanja kazališta/ dramskih skupina, i sl. u dječjem vrtiću | Gostovanjem kazališta i dramskih skupina djeci se približava dramska umjetnost od malih nogu te im se u njima poznatom okruženju približava dramska umjetnost kao način izražavanja. | Broj gostovanja godišnje na razini vrtića | 3  | Dječji vrtić | 2 |
| Povećanje broja sudjelovanja u projektima/ kampanjama | Uključivanjem djece u razne projekte i kampanje bogati se njihovo cjelokupno iskustvo kroz raznolike aktivnosti.  | Broj sudjelovanja u projektima/, kampanjama  | 6 | Dječji vrtić | 5 |
| Obogaćivanje dodatnim sadržajem.  | Izlet – po izboru djece, roditelja i odgojitelja.  | Broj izleta  | 1 | Dječji vrtić | 2 |
| Odgojitelji, stručni suradnici, ravnatelji pohađali su programe profesionalnog usavršavanja, sukladno planu i programu | Pohađanjem seminara i radionica radi se na profesionalnom rastu i razvoju odgojitelja i stručnih suradnika koji je neophodan za kvalitetno provođenje predškolskog odgoja i obrazovanja. | Broj pohađanja seminara/ radionica | 2 | Dječji vrtić | 3 |
| Povećanje broja održivih kreativnih radionica u koje su uključeni i roditelji | Održavanjem kreativnih radionica u kojima sudjeluju i roditelji djece koja pohađaju vrtić motiviraju se kako djeca tako i roditelji za kreativan rad i druženje, te učenje uz igru. | Broj održanih radionica godišnje | 2 | Dječji vrtić | 1 |
| Položeni stručni ispiti odgojno – obrazovnih radnika  | Radi pružanja kvalitetnije usluge korisnicima programa, te omogućavanje samostalnog rada pripravnika.  | Broj položenih ispita u odnosu na broj pripravnika | 2/2 | Dječji vrtić | 1/1 |

Rezultat poslovanja za 2023. godinu je višak prihoda i primitaka u iznosu od 15.066,59 €.

Ostvareni višak poslovanja sastoji se od neutrošenih sredstava prema izvoru financiranja 4.1. Prihodi za posebne namjene, te će se sredstva namjenski rasporediti I. Izmjenama i dopunama Financijskog plana Dječjeg vrtića Žabac Sveti Ivan Žabno za 2024. godinu na pozicije kako slijedi:

* Uredski materijal i ostali materijalni rashodi – račun 3221 1.500,00 €,
* Stručno usavršavanje zaposlenika – račun 3213 400,00 €,
* Računalne usluge – račun 3238 300,00 €,
* Reprezentacija – račun 3293 350,00 €,
* Ostali nespomenuti rashodi poslovanja – račun 3299 7.116,59 €,
* Službena, radna i zaštitna odjeća i obuća – račun 3227 100,00 €,
* Usluge tekućeg i investicijskog održavanja – račun 3232 2.000,00 €,
* Oprema – račun 4227 3.300,00 €.

# **V. POSEBNI IZVJEŠTAJI**

I. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Dječji vrtić Žabac Sveti Ivan Žabno nema zaduživanja na domaćem i stranom tržištu novca i kapitala.

II. IZVJEŠTAJ O KORIŠTENJU SREDSTAVA FONDOVA EUROPSKE UNIJE

Dječji vrtić Žabac Sveti Ivan Žabno nema korištena sredstva fondova europske unije.

III. IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA

Dječji vrtić Žabac Sveti Ivan Žabno nema dane zajmove i potraživanja po danim zajmovima.

IV. IZVJEŠTAJ O STANJU POTRAŽIVANJA I DOSPJELIH OBVEZA, TE O STANJU POTENCIJALNIH OBVEZA PO OSNOVI SUDSKIH SPOROVA

Stanje potraživanja na dan 31. prosinca 2023. godine iznosi 30.895,93 €, a odnosi se na:

* Ostala potraživanja – stanje potraživanja na iznosi 591,77 €, to je potraživanje za povrat isplaćene naknade plaće radniku tijekom privremene nesposobnosti za rad.
* Potraživanja za upravne i administrativne pristojbe iznosi 145,99 €, odnosi se na dugovanja roditelja čija su djeca korisnici usluga dječjeg vrtića.
* Potraživanja proračunskih korisnika za sredstva uplaćena u nadležni proračun iznose 15.838,16
* Kontinuirani rashodi budućeg razdoblja – iznose 14.320,01 €, a odnose se na plaće za zaposlenike u iznosu od 11.865,57€, doprinose za osnovno zdravstveno osiguranje u iznosu od 1.957,80 €, te naknade za prijevoz zaposlenika na posao i s posla u iznosu od 496,64 €.

Dječji vrtić Žabac Sveti Ivan Žabno nema dospjelih obveza.

Dječji vrtić Žabac Sveti Ivan Žabno nema potencijalnih obveza po osnovi sudskih sporova.